Ilbieraħ l- Għaqda organizzat serata mal-poeta Norbert Bugeja. L-isem tal-ktieb tal-poeżiji tiegħu bil-Malti, Bliet , jitkellem waħdu. Fil-poeżiji ta' Norbert hemm magħġuna l-esperjenzi tiegħu fi bliet differenti; il-bliet infushom li jieħdu l-ħajja fi vrusu. Ilbieraħ stajna bqajna hemmhekk ħafna iżjed, nisimgħu lil Norbert u niddiskutu. Huma mumenti uniċi dawn fejn il-poeta jitkellem dwar ix-xogħol tiegħu. U minn fost dak kollu li qal affaxxinajt ruħi nisimgħu sempliċiment isemmi l-bliet li żar u l-esperjenzi li spuntaw minnhom. Għalhekk aħna u nitkellmu, semmejt il-bżonn tiegħi li nitlaq minn arti. Relazzjoni stramba din; daqskemm tħobb lil artek, tkun trid titbiegħed minnha. Tal-anqas, iċ-ċirku ta' nies li konna lbieraħ, din jifhmuha sew. F'ħajti, kont fortunata għax kelli ċ-ċans inżur diversi postijiet. Min-naħa l-oħra, qatt ma xrift 'il barra mill-Ewropa. Għalhekk irrid nimraħ iżjed. Hemm dinja sħiħa hemm barra li trid tiġi skoperta u għandna ħajja sħiħa quddiemna. Fost dawn il-ħafna postijiet li nixtieq inżur hemm l-Indja. Forsi l-ewwel imħabba lejn dan il-post nibtet fil-lezzjonijiet tas-Soċjoloġija ma' Dr Mark-Anthony Falzon. Kont nogħxa nisimgħu jitkellem fuq din l-art u l-faċċati differenti tagħha. L-esperjenzi tiegħu f'dik l-art huma bir bla qiegħ. Artiklu bħal dan , din id-darba dwar il-komunità Indjana f'Malta, ukoll iqajjem diversi punti interessanti ħafna, fost l-oħrajn: Lil hinn minn dan kollu, dawn huma ftit mir-raġunijiet għaliex din l-art taffaxxinani u nixtieq inżurha. Fil-verità, huma raġunijiet li jmissu biss ix-xewqat tal-wiċċ. Mahatma Gandhi kien mexxej Indjan ġenna ta' kuluri ritmi mużikali li jsaħħru diwali: il-festa tad-dawl ilbies mill-isbaħ id-dar ta' wieħed mis-seba' għeġubijiet tad-dinja moderna: it-Taj Mahal tħaddim ta' lingwi interessanti sens qawwi ta' spiritwalità il-post bl-akbar konċentrazzjoni ta' veġetarjani wieħed mill-postijiet bl-akbar bijodiversità hemm fejn tagħmel il-ġid: finanazjarjament u intellettwalment Xi darba għad inżurha din l-art... u niġi nikteb hawn dwarha u nidħaq bija nnifsi li bħal-lum kont qed nikteb dan. Tal-aħħar... għal dawk li jgħidu li nħobb il-Malti biss. Il-lingwi kollha sbieħ. Fihom kumplessitajiet wisq ikbar minnhom. Imma dwar dan nikteb darba oħra. Sadanittant, aqraw dawn dwar l-Indjan u l-Ingliż. Lussu biss! Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
l-indja